Diari Oficial de la Generalitat Valenciana


Sumari del DOGV 9217, del 17-11-2021 (2021/11502)

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual s'inicia el procediment de nomenament de les vocalies del Consell Assessor de Mediació de la Comunitat Valenciana, de l'article 11.4 del Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11457


Data del document
:   10-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 10 de novembre de 2021, de la consellera de Justícia, Interior i Administració Pública, per la qual s'inicia el procediment de nomenament de les vocalies del Consell Assessor de Mediació de la Comunitat Valenciana, de l'article 11.4 del Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana. [2021/11715]  
  
La Llei 24/2018, de 5 de desembre, de mediació de la Comunitat Valenciana, en el seu article 20, crea el Consell Assessor de Mediació de la Comunitat Valenciana com a òrgan col·legiat consultiu i de participació de la Generalitat en matèria de mediació, establint que la presidència correspondrà a la persona titular de la conselleria competent en matèria de mediació, i que estarà compost per persones que representen la Generalitat, les entitats de mediació definides en l'article 4 d'aquesta llei, les universitats, les entitats locals i quantes persones de reconegut prestigi en la matèria amb deu anys d'experiència acreditada es consideren necessàries per a la realització de les funcions d'assessorament. En tot cas, la designació dels membres respectarà la normativa sobre paritat entre dones i homes com a mínim i sense perjudici que les dones puguen ser-ne més del 50 %. Així mateix, el nombre de persones que representen la Generalitat no podrà ser majoria dels membres.  
  
El Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana, en l'article 11.1 estableix la composició d'aquest òrgan col·legiat, determinant en la seua apartat d, ordinals 4t, 5é i 6é, respectivament, el nombre de persones nomenades per la persona titular de la conselleria competent en matèria de mediació, entre les candidatures que proposen, d'una banda, els col·legis professionals, i les cambres oficials de comerç, indústria i navegació, que tinguen la consideració d'entitats mediadores; d'una altra, les associacions professionals i les organitzacions i entitats socials que intervinguen en matèria de mediació o n'agrupen professionals i tinguen consideració d'entitats mediadores, i, finalment, les universitats de la Comunitat Valenciana. Totes elles amb, almenys, deu anys d'experiència acreditada.  
D'altra banda, l'apartat 2 de l'article 11, estableix que es nomenarà una persona suplent per cada vocal, a designar d'igual forma que la titular. I l'apartat 3 del mateix article preveu que la designació dels membres respectarà la normativa sobre paritat entre homes i dones.  
  
Pel que fa al nomenament de les vocalies establides en els ordinals 4t, 5é i 6é, l'article 11.4 estableix que l'òrgan de govern de cada entitat, mitjançant acord, haurà d'autoritzar la presentació de les candidatures, designant les persones que en formaran part. Les candidatures podran incloure un màxim de quatre persones, en seran dones almenys la meitat, i aniran acompanyades d'un informe en el qual es detallen i justifiquen motivadament els seus mèrits i experiència en matèria de mediació.  
I que el termini de presentació de les candidatures serà d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
Les entitats que es troben compreses en els citats ordinals i desitgen formar part del Consell Assessor de Mediació de la Comunitat Valenciana hauran de presentar telemàticament en el termini indicat, les seues candidatures a les respectives vocalies, utilitzant per a això el model normalitzat de sol·licitud que s'adjunta a la present resolució, acompanyat, en tot cas, de l'acord de govern de l'entitat corresponent, i d'un informe en el qual es detallen i justifiquen motivadament els mèrits i experiència en matèria de mediació de les persones proposades.  
  
El procediment telemàtic de presentació de candidatures es troba disponible en la seu electrònica de la Generalitat, en l'enllaç següent:  
  
https://www.gva.es/es/inicio/procedimientos'id\_proc=22214&version=amp  
  
Finalitzat el termini de presentació de candidatures, la persona titular de la conselleria competent en matèria de mediació, de conformitat amb el que es disposa en l'article 11.4.c, seleccionarà les persones proposades atenent els principis de diversitat, representació sectorial i territorial i competència professional.  
En virtut de l'exposat, resolc:  
  
Primer  
Iniciar el procediment de nomenament de les vocalies del Consell Assessor de Mediació de la Comunitat Valenciana, de l'article 11.4 del Decret 55/2021, de 23 d'abril, del Consell, d'aprovació del Reglament de mediació de la Comunitat Valenciana.  
  
Segon  
Ordenar la publicació de la present resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, escau la interposició de recurs potestatiu de reposició en el termini d'un mes davant aquest òrgan, en virtut del que es disposa en els articles 112.1, 115, 123 i 124 de Llei 39/2015, d'1 d'octubre, del procediment administratiu comú de les administracions públiques, o formular directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, segons el que es disposa en els articles 8, 10.1.a, 14 i 46 de Llei 29/1998, de 13 de juliol, reguladora de la jurisdicció contenciosa administrativa, comptats a partir de l'endemà de la publicació en el Diari Oficial de la Generalitat Valenciana. Tot això sense perjudici de la interposició de qualsevol altre recurs que s'hi estime escaient.  
  
València, 10 de novembre de 2021.- La consellera de Justícia, Interior i Administració Pública: Gabriela Bravo Sanestanislao.